ОСНОВНО УЧИЛИЩЕ “ХР. СМИРНЕНСКИ”

ЧЕРВЕН БРЯГ, ул.“Паисий“ № 37

*тел.06 59/9-20-29,e-mail:info-1500203@edu.mon.bg;*

*ou\_smirnenski2@abv.bg*

**З А П О В Е Д**

**№ РД-16-51**

**27.09.2024 г.**

На основание чл.259, ал.1 от ЗПУО и във връзка с осигуряване на сигурността, обществен ред, пожарната безопасност и защита на децата и учениците.

**З А Б Р А Н Я В А М:**

Влизането и паркирането на моторни превозни средства в двора на училището, с изключение на автомобили, осигуряващи условия на образователно – възпитателен процес или дейността на третилица, с които училището е в договорни отношения . Тези автомобили се допускат на територията на училището единствено за товаро – разтоварна дейност .

**О П Р Е Д Е Л Я М:**

Отговорни лица, които да осигуряват ефективен пропусквателен режим в училището, като се ограничи достъпа на външни лица в сградите и прилежащите им територии:

1. Стефан Нецов Христов - портиер

2. Огнян Сашов Елзов–огняр и майстор поддръжка;

3. Главен дежурен учител;

4. Дежурен учител на етажа, съгласно графика за дежурство на учителите.

**ЗАДЪЛЖЕНИЯ НА ОТГОВОРНИТЕ ЛИЦА:**

1. Проверяват документите за самоличност на учениците, родителите и други лица, желаещи да влязат в училището.

2. Не допускат външни лица, без да са записани имената им в тетрадката за пропуски.

3. Осигуряват реда на входа на училището и предприемат съответните действия при скандално поведение на външни лица, както и в сградата, така и в двора на училището.

4. Правят оглед на двора и пространството зад централната сграда.

5. Докладват на директора за възникнали инциденти при първа възможност.

6. Предават намерени вещи на директора или дежурния учител.

7. В сградата и двора на училището не се допускат лица в нетрезво състояние, с неприличен външен вид и неподходящо облечени.

8. Граждани се допускат в сградата и двора на училището само при съгласуване с членовете от ръководството на училището или административния персонал и регистрация в определена за целта книга. Същата се води от отговорните лица,а контролът се извършва от директора.

9. Не се допускат лица , носещи обемисти предмети и изнасящи такива подлежат на проверка от охраната.

10. Посещение на родители или настойници при преподаватели става само в определените дни за консултации с родители или след предварителна уговорка, за която преподавателят е дал заявка на отговорните лица.

11.Учениците влизат за първи час срещу показване на лична карта пред главния дежурен учител или отговорното лице на смяна.

12. Отговорните лица на училището са длъжни да не допускат ученици, които не са записани и не учат в ОУ „Хр. Смирненски“, гр. Червен бряг.

13.Преподавателите от начален етап посрещат и изпращат учениците извън сградата на училището, като родителите не се допускат в сградата на училището. При неблагоприяти климатични условия учениците се предават на родителите във фоайето на първия етаж на училището.

14. Осъществяват засилен контрол на пропускателния режим, с повишено внимание към:

* проверката на хора и багаж при съмнение – чрез физическа проверка съдържанието на багажа;
* недопускане на посетители в сградата без проверена и потвърдена ангажираност, включително изпълнители по договори за ремонтни дейности;
* неприемане на неадресирани или съмнителни пратки, писма и пакети и внимателна проверка на същите, както и на приносителите им;

15. Повишаване на бдителността на всички служители по отношение на:

* наличие на багаж, пакети и др. без собственик (придружител);
* непознати, безцелно движещи се хора в сградите, проявяващи интерес към части от сградата и двора на училището.

16. Проверка на аварийните изходи на сградата, разчистване на коридорите и общите помещения от излишни материали.

17. Обсъждане на вариантите за евакуация (принудително извеждане) на служителите и учениците от сградата (според съществуващите изходи и/или алтернативни).

18. Извършване на проверка на състоянието на осветлението, пожароизвестителните и пожарогасителните системи и др., изградени в сградата.

19. Извършване на инструктаж на всички служители за действие при извънредни ситуации, запознаване с планове, разчети и др.

20. Повишаване на бдителността на всички служители относно осигуряване на безопасността и сигурността при организирани мероприятия с масово пребиваване на

учениците.

С настоящата заповед да се запознае целият педагогически и непедагогически персонал на училището и се сведе до знанието и на родителите.

**НЕЛИ ДОШМАНОВСКА**

*Директор на ОУ“Хр.Смирненски“*

*гр. Червен бряг*

Запознати :………………..

/Ст. Христов/

…………………

/Огнян Елзов/